Žemaitės dramos teatras

Telšių Žemaitės dramos teatras - nuo 1907 m. egzistuojantis teatras Telšiuose. Tai yra vienas seniausių teatrų Lietuvoje, žinomas, kaip daugiausia nominacijų pelnęs mėgėjų teatras.

Istorija

Teatro Telšiuose pradžia siejama su 1907 m. rugpjūčio 2 d., kuomet tuščiose kareivinėse ant Masčio ežero kranto buvo suvaidintos dvi komedijos - "Žilė galvon - velnias uodegon" ir "Velnias spąstuose". Po metų įvyko antrasis spektaklių vakaras - buvo vaidinamos komedijos "Trys mylimos" ir "Valsčiaus sūdas". Spėjama, kad antrojo spektaklių vakaro režisieriumi buvo F. Milevičius.

1912 m. buvo renkamos lėšos teatro rūmų statybai, tačiau dėl nepalankios politinės situacijos planų teko atsisakyti. 1940-1949 m. Telšiuose veikė profesionalus Žemaičių dramos teatras. 1942 m. pasiūlymą dirbti teatre priėmė režisierius Juozas Miltinis, tačiau dėl nežinomų priežasčių neatvyko.

Praėjus maždaug dešimčiai metų po profesionalaus teatro uždarymo Telšiuose įkurtas mėgėjų teatras, jo vadovu paskirtas E. Karanauskas. 1964 m. teatrui suteiktas Žemaitės vardas.

Trupės

 Suaugusiųjų aktorių trupė
 Vaikų ir jaunimo aktorių trupė Savi (rež. L. Pocevičienė)

Režisieriai, dirbę ar dirbantys teatre

 Laima Adomaitienė 
 Agnė Banytė
 Kastytis Brazauskas
 Jonas Buziliauskas
 Deividas Jonauskis
 Laimutė Pocevičienė
 Kajetonas Šliogeris
 Donatas Žilinskas

Nuorodos
Oficiali svetainė

Šaltiniai

Lietuvos teatrai
Telšiai